ming030890/wiki-yue-high-quality huggingface dataset:
滯留鋒

滯留鋒（粵拼：zai3 lau4 fung1），又叫準靜止鋒（zeon2 zing6 zi2 fung1），係氣象學入面鋒面嘅一種，冷氣團同暖氣團個勢力差唔多，令到個鋒停住。
天文台畫天氣圖時，一般將滯留鋒畫成帶有好多三角形（白或藍）同好多半圓形或方形（白或紅）相間嘅線條。

天氣
準靜止鋒影響時，一般雲層比較厚，雲帶面積比較大，出現長時間落雨嘅天氣，陰雨綿綿。
滯育

滯育（diapause）係指一隻動物喺定時嘅不利環境（例如係冬天）到達嗰陣減慢身體嘅發育。
滲流

滲流（粵拼：sam3 lau4；英文：Percolation）係物理學、化學同材料科學成日研究嘅一種現象，指流體通過表面有好多窿窿嘅材料嗰陣嘅郁動同過濾。
簡單例子想像將啲咖啡倒落咖啡濾紙度：水扮演溶液，咖啡粉會通過張濾紙，但啲雜質就過唔到，最後達致杯咖啡少咗雜質。
滲透

喺紅血球入面發生嘅滲透現象。
滲透（粵拼：sam3 tau3，英文：osmosis）係擴散嘅一種，指啲水分子會由高水勢嘅地方滲去低水勢嘅地方，直到細胞內外嘅濃度平衡為止嘅現象。
滬南公路

滬南公路，又叫滬南路，係一條上海至南匯嘅公路。向南邊行，過咗龍陽路開始叫滬南路，塘橋至龍陽路嗰橛叫浦建路，塘橋擺渡口至浦東南路嗰橛叫塘橋新路。滬南路經南浦大橋接駁浦西。從塘橋開始數，一路經過塘橋、嚴橋、花木、北蔡、蓮溪、御橋、康橋、周浦、下沙、新場到惠南。
滬江維多利亞學校

滬江維多利亞學校（Victoria Shanghai Academy）係香港南區一間中學，喺黃竹坑深灣道19號，1958年創校。
滬港球會盃

滬港球會盃（英文：Hong Kong–Shanghai Inter Club Championship），原名滬港盃（Hong Kong–Shanghai Cup），係一項已經停辦嘅埠際足球賽，起源於一場1908年舉行嘅滬港足球比賽，係中國最早嘅埠際賽，係香港同上海之間嘅傳統足球賽事。本來賽制係雙方要以當地代表隊名義參賽，後來改為由兩地各派出一隊球會參賽。
滬光國際

滬光國際上海發展投資有限公司(港交所：0770)係香港封閉式基金管理集團，業投資公司以協助非中國國籍人士投資於已在喺中國設立或喺中國有重要業務之公司、或中國有業務往來之公司同埋其他機構。喺1993年11月23日在喺港交所主板上市。
也係第二家以美元報價上市公司。

報錯告
由於滬光國際交投減少，喺2000年8月8日喺《香港經濟日報》報章通告，派發中期息連特別股息3美元，因此股價急漲至20美元以上，但由於要澄清消息，股價急降至4美元。直至徘徊2至4美元至今。
滬太路

滬太路，又叫滬太公路，係上海到太倉嘅公路。條路1921年整好，係最早嘅上海到外地嘅公路。由上海火車站（新客站）北面開始，經過大華新村、大場、顧村、劉行、羅南、羅店、瀏河到太倉。滬宜公路整好之後，去太倉啲車都會改行滬宜公路，不過去海門、啟東嘅車仲係會行滬太路。
東山島

東山島係中國福建漳州東山一個島。個島面積約莫194平方公里，係福建第二大島，亦係中華人民共和國實際管治範圍第五大島。
東山古廟

東山古廟係香港一間天后廟，喺新界元朗區新田永平村，貼近青山公路。間廟喺大明成化六年（1470年）起，之後喺大清光緒十九年（1893年）、光緒三十一年（1905年）同1970年重修過，而家已被評為香港三級歷史建築。
東山古廟屬於三進式設計，用花崗岩砌成，屋頂用木骨架起成，更設有天井。
東山堂

基督教東山堂：中國廣東廣州嘅基督教堂，喺越秀區寺貝通津。
東山聖五傷方濟各堂：中國廣東廣州嘅基督教堂，喺越秀區新河浦。
東山堂 (揭陽)：中國廣東揭陽嘅基督教堂，喺東山區環市北路東邊。
東山堂 (京都)：日本近畿地方京都府嘅舖頭，喺京都市上京區中立殼通智惠光院東入。
東山堂 (岩手)：日本東北地方岩手縣嘅舖頭，喺盛岡市中之橋通。
東山天皇

東山天皇（日文：東山天皇／ひがしやまてんのう Higashiyama Tennō；1675年10月21號—1710年1月16號）係日本第一百一十三代天皇，原名朝仁，又叫皇太子朝仁親王，幼名五宮，響1687年5月6號至到1709年7月27號在位。
佢係靈元天皇第五個仔（前面四個都係家姐），阿媽係典侍松木宗子。

經歷
響1687年，靈元天皇傳位畀當時只有八歲嘅皇太子朝仁親王，謐號東山天皇，而靈元天皇就做太上皇，改叫上皇識仁，實施院政。但係因為上皇識仁太過強硬，導致咗江戶幕府加強干涉皇室內政，所以上皇識仁只好讓個實權畀東山天皇。
東山天皇同老豆靈元天皇嘅性格好唔同，靈元天皇好強硬，但係東山天皇就好溫和。所以東山天皇任內同江戶幕府嘅關係好好，江戶幕府都經常送錢畀東山天皇，令到佢有好充足嘅錢去修復皇室陵墓。但就因為佢太溫和，所以響朝廷以外發生咗例如幕府第五代將軍德川綱吉私自發佈生類憐憫令、同埋元祿赤穗事件等等，可以睇得出當時嘅人根本就係當東山天皇冇到（但係佢又冇出聲）。
響1709年，東山天皇讓位畀皇太子慶仁親王（即係中御門天皇），而佢就做上皇，所以又叫上皇朝仁。響1710年（即係寶永六年）因為感染天花而死咗，終年三十四歲。
佢死咗之後，由於當時中御門天皇只有七歲，所以佢老豆靈元天皇被逼要「重出江湖」做上皇，叫上皇識仁。
東山大街

東山大街（粵拼：dung1 saan1 daai6 gaai1）係中國廣東省廣州市入面嘅一條馬路，喺東華東路同龜崗大馬路嘅交界嗰邊開始，一直向南去到新河浦路嗰邊。

概要
全長78米，闊7米，雙向2車道。
東山奈央

東山奈央 （粵拼：dung1 saan1 noi6 joeng1），係日本嘅一個女藝人同埋配音員。
東山少爺

東山少爺（粵拼：dung1 saan1 siu3 je4），係指民國時住喺廣州市東山區（喺2005年同越秀區合併咗）一帶嘅富家子弟。由於舊時東山區一帶住嘅多數係達官、貴人、富商，有「有錢有勢住東山」嘅俗話，於是就出咗「東山少爺」伊個稱號。東山少爺同西關小姐同屬舊時廣州上流社會嘅代表群體。
一般來講，「東山少爺」代表住上流社會啲權貴，有人認爲呢個群體入面有好多都係「二世祖」，雖然係令人矚目嘅風華一代，但係無德無能、成日遊手好閒；而有啲人就反駁呢種講法，認爲係將企街女當大家閨秀、攞風塵客做翩翩少爺，而實質上貴族都係好有家教嘅，所以真正嘅少爺小姐都係出身、教養都好好嘅人家。亦有人認爲，一樣米養百樣人，咩階層都有好人衰人，東山少爺入邊可以出敗家仔、亦可以出貴公子。

俗話
有錢有勢住東山。
西關小姐、東山少爺；小北打仔、河南乞衣。
着衫嘅人章

呢篇着衫嘅人章係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
呢篇着衫嘅人章係同可蘭經有啦掕嘅楔位文章，重未搞掂嘅。麻煩你幫手補充佢嘅內容。
睇星

睇星，文雅就叫觀星，係夜晚晌戶外地方用望遠鏡睇天上面嘅星嘅娛樂活動，有啲亦會帶埋相機影相。
睇屋

睇屋（英文：home inspection）係指人詳細噉檢查一間屋。啲人決定買唔買一間屋嗰陣，通常都會睇吓佢先。
眾籌

眾籌係種籌旗方式，目的係收集好多人嘅細額捐錢，多數通過互聯網去搞，算係crowdsourcing嘅其中一種形式。眾籌多數係為咗集資去搞一個新項目，想撐嘅人可以自由出錢令項目夠錢搞。
眾詩人章

眾詩人章係伊斯蘭教典籍《可蘭經》入面嘅第26章（蘇拉）。
睇咗唔覆

睇咗唔覆，或者叫睇完唔覆，係種用即時通訊軟件嘅行為，即係睇咗對方個訊息之後唔覆返人。呢種行為最先響日本畀人攞出嚟講，皆因當地好興用嘅即時通訊軟件LINE，有功能畀人知道對方睇咗自己個訊息未，如果知道對方睇咗唔覆，就會覺得對方有問題。
國際通用嘅Whatsapp都有顯示訊息狀態嘅功能，對方收到就會有一個藍剔，對方睇埋就會有兩個，俗稱「雙藍剔」。如果唔想畀人知道睇咗訊息未，可以去閂咗呢個功能。
眾神的大陸

《眾神的大陸》（Land of Gods）係香港電視娛樂製作嘅遊埠節目，喺2019年6月23號到9月1號逢禮拜日23:00-23:30喺ViuTV播，由洪助昇、張蔓姿主持，東方昇旁白。兩位主持飾演自稱神明轉世嘅「阿藏」同「金金」，去搜集世界各地原住民嘅神話故事同傳說，嚟喚醒自己真正身分。

節目調動
2019年7月21號：由於插播《新聞報道》關係，所以暫停播映一集。
2019年7月28號：由於插播《新聞報道》關係，所以暫停播映一集。
2019年8月18號：由於播《澳門小姐競選 2019》，所以暫停播映一集。
眾議院

眾議院，又叫下議院，係兩院制國家或者地區嘅較低級別嘅議會。
牛津-阿斯利康疫苗

牛津-阿斯利康疫苗（英文：Oxford–AstraZeneca COVID-19 vaccine，代號AZD1222，商品名Covishield同埋Vaxzevria）係英國牛津大學同阿斯利康藥廠針對武漢肺炎而研發嘅病毒載體疫苗。
呢隻疫苗本嚟係香港武漢肺炎疫苗接種計劃嘅其中一隻疫苗選擇，但香港政府一路都未出批文，2021年10月更宣佈將疫苗全數捐畀第啲國家。
牛油貓悖論

咁如果將隻貓嘅背脊搏住塊牛油多士（無搽牛油嗰邊要貼住隻貓）拋落地，貓腳嗰邊唔可以掂地，牛油嗰邊亦都唔可以掂地，就變成悖論。
牛津

牛津（英文：Oxford），係英國英倫南部牛津郡嘅城鎮，住15萬人。佢亦係牛津大學所在地。
牛津英文語料庫

牛津英文語料庫（英文：Oxford English Corpus）係一個描述廿一世紀初嘅英文嘅語料庫。到咗 2020 年，牛津英文語料庫啲語料總字數有成 21 億字咁多。
牛津圓環站

牛津圓環站（英文：Oxford Circus tube station）係英國倫敦地下鐵中央綫、必嘉老綫同維多利亞綫嘅車站，屬第1收費區，喺大倫敦西敏市。
牛津大學

牛津大學（英文：University of Oxford，簡稱Oxon），係英文世界裏面最老嘅大學，響英國牛津市，約莫響11世紀尾創立。佢同英國另一間大學劍橋大學差唔多咁出名，兩間大學有時會被合稱為牛橋。
碳酸

碳酸（粵拼：taan3 syun1，H2CO3）係種弱酸，將二氧化碳溶落水就整到。佢係一種二元酸，即係佢喺水入面可以解離出兩個氫離子。佢可以用嚟整汽水。
碳酸鹽

碳酸鹽係碳酸（H₂CO₃）嘅鹽，有碳酸（根）離子CO₃²⁻，係弱鹼，多數都毋溶喺水，得碳酸（氫）銨同碳酸（氫）鹼溶。

整法
二氧化碳通入氫氧化物溶液
可溶碳酸鹽溶液溝可溶金屬鹽溶液，沉澱出毋溶嘅碳酸鹽。

鑑定
加入稀鹽酸，釋出嘅氣體通入清澈嘅石灰水，石灰水變濁代表樣本有碳酸鹽；不過爾項測試好易受其它陰離子（亞硫酸（根）離子之類）影響。
碳陽離子

碳陽離子（carbocation），又叫碳正離子，係一個有帶正電嘅碳嘅陽離子。

結構
碳陽離子入面帶正電嘅碳係sp2雜化，有個平面三角形嘅分子結構。

性質
碳陽離子因爲佢帶正電荷，所以喺有機反應入面可以擔當親電體，可以被氫氧根離子等親核體進攻。

穩定性
碳陽離子嘅穩定性順序為：三級碳陽離子>二級碳陽離子>一級碳陽離子>甲基碳陽離子。如果帶正電嘅碳隔離有好多烷基基團，咁樣會更穩定，原因有二：
給電子誘導效應
超共軛效應
如果帶正電嘅碳隔離有碳-碳雙鍵，咁樣成個碳陽離子都會被穩定，例如烯丙基陽離子咁樣。烯丙基陽離子入面帶正電荷粒碳上嘅空p軌域會同雙鍵嘅軌域形成共軛體系，令成個烯丙基陽離子更穩定。

重要性
喺單分子親核取代反應等涉及到碳陽離子嘅有機反應入面，正正因爲碳陽離子嘅穩定性順序，所以反應入面，三級底物最容易發生反應。
好似三級鹵代烴叔丁基溴（2-溴-2-甲基丙烷）嘅水解反應快過二級鹵代烴少渠一個甲基嘅異丙基溴（2-溴丙烷）。而如果再少一個甲基，即係一級鹵代烴乙基溴（溴乙烷），就基本上唔會用單分子親核取代反應嘅反應機理，改用雙分子親核取代反應嘅機理。

重排
喺上面講過有關碳陽離子嘅穩定性，而其實所有碳陽離子都想將自己變得更穩定，於是會有碳陽離子重排嘅出現。

氫轉移(hydride shift)
1-氯-2-甲基丙烷
氫轉移，即係碳陽離子透過氫原子嘅轉移，而變得更穩定。
以1-氯-2-甲基丙烷嘅水解做例子。
當離去基團（氯）走嘅時候，佢會帶埋碳同氯之間嘅電子對走，所以最右面嘅碳會有個正電荷。但係一級碳陽離子好唔穩定，所以會發生氫轉移。
本身失去氯、帶正電荷嘅碳隔離嗰粒碳係三級碳，佢連著三個甲基同一個氫。於是嗰粒氫就會帶埋自己同三級碳共用嗰對電子走，搬到最右邊嘅一級碳度，而佢嘅正電荷就會消失咗。成個碳陽離子會由一級變爲三級，更穩定。

烷基轉移(alkyl shift)
除咗上面嘅氫轉移之外，仲有烷基轉移，當隔離嘅碳上面冇氫原子嘅時候，佢就會發生。烷基轉移，顧名思義係烷基嘅轉移。喺烷基轉移入面，碳陽離子透過烷基嘅轉移而變得更穩定。而通常烷基轉移係以甲基（
−
CH
3
{\displaystyle {\ce {-CH3}}}
）轉移嘅形式發生。
喺上面幅圖入面，左邊嘅碳陽離子係二級嘅，但係隔離嘅碳直接連住四個碳，冇氫原子提供。所以，佢只可以提供烷基（甲基）。咁樣甲基帶埋自己同碳共用嘅電子對，搬去帶正電嘅二級碳上面。於是，嗰粒碳冇咗正電，而正電搬咗去左邊嘅碳（三級碳）上面。成個碳陽離子由二級變成三級，更穩定。
碳纖維

碳纖維（Carbon fibre），簡寫碳纖，亦有人寫碳化纖維，係由幼碳綫織出嚟嘅物料。特點係輕得嚟仲硬過鋼。

造
呢啲幼碳綫織出嚟嘅物料係好薄嘅，將好多層好薄碳化纖維一層一層咁鋪上去，同一層嘅碳化纖維都係向住同一個方向，而每一層嘅碳化纖維嘅方向都有一定分別（30度，60度…），做成一塊任何方向都有高防變形能嘅版。
碳纖維亦可以整成唔同形狀。好似賽車嘅身就係用一個模首先刻出賽車嘅外形，然後就好似上面所講咁一層一層咁鋪上去，用樹脂做膠水，將佢哋黐實。跟住等佢哋乾。

應用
而家大部份賽車只要用得到就用，F1 連避震都用，令賽車嘅重量大幅減少。
空中巴士 A380 飛機重量嘅 25% 係碳纖維。
單車車架。
釣魚竿。
碳變

《碳變》（Altered Carbon）係一部美國數碼朋卡電視劇，改編Richard K. Morgan（英文：Richard K. Morgan）嘅2002年同名小說《碳變》。第一季總共有10集，2018年2月2號喺Netflix上面播出。第二季總共有8集，喺2020年2月27號播出。重有一部日式嘅動畫電影《碳變：義體置換》喺2020年3月19號播出，故事設定喺第一季之前。第二季後取消咗成套劇集。
碳生命

碳係地球上便所有生物生命嘅基礎。複雜嘅有機分子都系碳元素同第啲元素，好似氧、氫、氮呢啲，通過化學鍵結合成嘅。呢啲元素係有機生命必須嘅。碳可以同佢哋結合係因為佢有四價電子。到而家重未發現有唔係碳構成嘅生命，所以啲人嘅太空生物知識就假定宇宙入便嘅冚嘭唥生命都係碳生命。有啲人批評呢個假定係「碳沙文主義」，佢哋認為生命亦都可能唔需要碳元素，雖然到而家為止重未有發現非碳生命。
科幻電影、文學入便，經常有噉樣嘅設定：人造嘅機器由非生命轉變成為生命，呢啲新類型嘅生命成為第一挺非碳生命。自從1960年代出現微處理器，呢啲機器經常被認為係電腦（或者電腦控制嘅機械人）。佢哋亦都畀人當做係「矽生命」，雖然矽芯片對佢哋基本運作嘅作用同碳對「濕生命」嘅作用唔同。

碳作為生命基礎嘅特性
碳有兩個好重要既特徵確保佢能夠成為組成生命既基本原素。其中一個係佢有四價電子,而另一係因為破壞同建立鍵所需既能量好適合去形成一些又穩定又活躍既分子。
由於碳同碳之間既鍵合係好容易，一些複雜而且冇長度限制既分子就好易形成。
除左碳之外，只有少數原素係具有支援生命活動既能力，硅就係其中一種。由於硅同碳係係同一族, 所以硅都有四價電子。佢亦都會同自己鍵合，但通常會以晶格既形式出現，而唔係長鏈。不過，佢所鍵合既複合物太穩定，所以唔可以容易咁以唔同方式重組，亦因為咁，佢唔係真係具有支持生命活動既能力。
This speculation of a life based on the chemistry of silicon is clearly distinct from "silicon-based life" in the above sense of artificial intelligence based on electronic processes utilizing silicon integrated circuits.

生命活動入便關鍵嘅碳結構分子
有機生命活動過程當中最重要嘅化學物有：
蛋白質：構成有機生命結構嘅基本單元。
核酸：攜帶遺傳資訊。
酶：生命有機化學反應嘅催化劑。
碳水化合物：儲存細胞生命活動用嘅能量。
脂類：更加密集嘅方式儲存能量，嚮動物體內可以儲存較長時間。形成細胞嘅膜結構。
碳腳印

碳腳印（碳足跡）量度人、公司、組織日常活動中、又或者一種產品去到市場前燒化石燃料而排出嘅二氧化碳。
碳酸鈣

碳酸鈣係種化合物，化學式係CaCO3，呈鹼性，係石灰嘅主要成分，唔溶於水。
洪綺敏

洪綺敏（英文：Cathy Hung Yee Man，1978年10月30號—），香港親中派新聞工作者、前香港兩間免費電視台新聞主播。
洪福邨公共運輸交匯處

洪福邨公共運輸交匯處（英文：Hung Fuk Estate Public Transport Interchange）係香港新界元朗區洪水橋田心路洪福邨洪福商場外嘅一個坑狀半露天車站。呢個站喺2015年6月6號開始用。

史
配合洪福邨喺2015年6月起好入伙，原本喺田心路同洪元路泊街嘅路線（960P、960X線除外）喺6月6日搬入呢個站，同時配合路線重組，68X搬入呢個站後會縮短到旺角（柏景灣），而佢分支路線268X就改做全日服務。
洪秀全

洪秀全（1814年1月1號—1864年6月1號），係大清後期太平天國運動嘅領袖，建立太平天國，自號天王。佢本身係廣東花縣嘅客家人。
農民家庭出身。洪秀全自幼入塾讀書，熟誦四書五經等。自16歲到廣州參加府試，直到31歲，連秀才也考不上。科場連連失意，使洪秀全對社會憤懣不平。1843年最後一次應試落第，回家後他閱讀了七年前在廣州得到的一本小冊子《勸世良言》，這是由中國傳教士梁發編寫的基督教佈道書。書中宣揚上帝爺火華（現譯作耶和華）為獨一尊神，要求人們敬拜上帝而不可拜別的邪神偶像。洪秀全既不滿意孔孟偶像，便接受了基督教佈道書的這一套說教，並藉此找到了一種反抗清朝統治的形式。他按照書中所說的方法祈禱上帝，自行洗禮。他又說服同窗書友馮雲山、族弟洪仁玕以及自己的父母兄嫂等人同拜上帝。
1850年4月3日（庚戌年二月廿一日）洪秀全於平在山祕密穿起黃袍，正式就任太平天王。11月4日（庚戌年十月初一），金田、花洲、陸川、博白、白沙等處的拜上帝會眾同時舉旗，宣佈起義。
1864年6月3日，天王洪秀全病故。
洪立熙

洪立熙（Brian Lap Hei HUNG，1985年8月27號—）試過係香港青少年排名第一嘅網球手，代表過香港參加台維斯盃、亞洲運動會、全國城市運動會、世界大學生運動會等大型賽事。
洪立熙嘅前女朋友係女星吳雨霏。2010年12月，吳雨霏喺一個記者會入面承認兩人已經分咗手。至2015年1月兩人結婚。
洪聖爺灣泳灘

洪聖爺灣泳灘，香港泳灘之一，喺南丫島榕樹灣嗰邊，洪聖爺灣，英文叫Hung Shing Yeh Beach。行政上歸離島區。設施有泳灘、燒烤場。歸康樂及文化事務署管。
洪秀柱

洪秀柱（粵拼：hung4 sau3 cyu5，1948年4月7號—）係臺灣政治人，中國國民黨前主席，喺臺灣臺北市出世，祖籍浙江餘姚。
洪秀柱自1990年一路代表國民黨做立法院立法委員，2012年到2016年一屆更係立法院副院長。佢響2015年曾經被國民黨初選選出代表黨參選2016年中華民國總統選舉，不過黨內有勢力唔滿意佢「一中同表」立場，結果被撤銷提名，由黨主席朱立倫頂上，不過都贏唔到。2016年3月，洪秀柱當選黨主席，係國民黨頭一位女主席。不過，喺做咗一任之後，佢角逐連任黨主席失敗。

政治立場同爭議
洪秀柱係台灣親中派人士，不時鼓吹同中國又更緊密嘅關係，亦曾經喺中共對維吾爾人大清洗嘅問題上，為中共保駕護航。

否認中共對維吾爾人嘅大清洗
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，但洪秀柱就質疑，中國壓迫維吾爾人係錯誤訊息，又反問點解唔聽中共出嚟反駁嘅說話。
佢嘅言論引起咗整體上唔少人嘅反彈，例如民進黨嘅吳怡農就反駁，話全世界都已經睇到中國點樣侵犯人權，批評洪秀柱呢種說法對人權無幫助。
洪美容

洪美容，香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
洪聖

洪聖（粵拼：hung4 sing3）係中國南方嘅海神，尊號廣利洪聖大王，又叫赤帝。每年農曆二月十三號係洪聖誕，各地洪聖廟都會有祭祀活動。
廣州民俗學家認為，洪聖實際上係廣東民間火神祝融，香港洪聖廟同廣州南海神廟祭祀嘅係同一個神。祭拜活動由隋朝官府起南海神廟開始盛行，爾種信仰喺明朝期間傳到香港。
而香港民間流傳咗好耐嘅講法係，洪聖係唐朝廣州刺史洪熙，起過氣象臺來睇天氣，幫過漁民唔少，可惜早死。後人拜洪聖係為咗紀念佢。
洪聖廟

洪聖廟（又叫做洪聖宮或洪聖古廟）係拜祭海神洪聖嘅廟宇。每年農曆二月十三係洪聖爺誕，唔少地方都搞大型慶祝活動。
洪聖，尊稱南海洪聖大王，又叫洪聖爺或赤帝。係中國南方出名嘅神。
清江西路站

清江西路站係中華人民共和國成都地鐵4號綫一個地下鐵站，喺青羊區清江西路，2015年12月26號啟用。
清水隆三

清水隆三（1902年9月30號—？）係前大日本帝國足球員，司職前鋒。曾經喺1923年爲日本隊出場2次，入咗1球，重參加過1923年遠東運動會。
清水茉菜

清水茉菜 ，係日本嘅一個女藝人同埋配音員。
清水金二郎

清水金二郎係大日本帝國足球員，司職前鋒，曾經喺1925年爲日本足球代表隊出場1次，重參加過1925年遠東運動會。
清永丈瑠

清永丈瑠（1994年10月24號—）係日本足球員，司職中場，效力山口雷法。
清水芽衣

清水芽衣 ，係日本嘅一個女藝人同埋配音員。
清水貴文

清水貴文（1992年6月30號—）係日本足球員，司職中場，效力磐田山葉。
清水香里

清水香里（粵拼：cing1 seoi2 hoeng1 lei5，1983年5月21號—）係日本嘅一個女藝人同埋配音員。
水原華城

水原華城係個喺韓國嘅世界遺產，登錄喺聯合國教科文組織嘅世界遺產名錄。
水力

水力係一種能源，用嘅係水流嘅動力推郁水車收集力量，以前主要係推動磨坊，而家就通常推動發電機。
水務署

水務署，英字Water Supplies Department，係香港嘅供水部門，隸香港環境運輸及工務局。

用水供應
香港用水兩種，淡水同鹹水。淡水主要食用、灌溉；而鹹水沖廁之用。供應淡水、鹹水嘅系統，各自獨立。水離濾水廠或由海中抽取後，由抽水機或水向低流原理，送到各個配水庫，再供應畀附近地區。

供水系統
水務署負責興建同管理香港嘅各項水務設施，其中包括引水道、引水隧道、水塘、濾水廠、抽水站、配水庫、水管同水喉等，供水到各戶。

淡水供應
在開埠初期，香港市民食水來源主要係來自附近嘅山澗溪流或自行開鑿嘅地下水井。隨著城市發展，人口急劇膨脹，這些原始嘅供水方法開始不勝負荷，而且井水亦易受污染，引致痢疾，開拓水源遂成為當時香港政府急需解決嘅問題。
香港少長期天然水源，就起水塘儲雨水，以求供淡水穩定。從十九世紀末到二十世紀末，香港都靠水塘供水。一八六三年，薄扶林水塘竣工。之後起咗水塘十七個，呢個無包私人水塘。重光後嘅幾十年，人口急增，經濟充沛，新起水塘，規模龐大。當中出名有船灣淡水湖同埋萬宜水庫，圍海而成。
雖然唔停起水塘，供水量都唔及工住所需。一九六三年六月到一九六四年，香港天旱，每四日供水四個鐘。因此同時起船灣淡水湖同石壁水塘。而香港政府，亦同廣東省傾買食水。一九六零年到一九八九年之間，香港政府同廣東當局，簽咗五份供水協議。自此，香港食水主要靠廣東省東江水。
因為中華人民共和國一九六六年起文化大革命，搞差同英國關係。香港政府唔敢太依賴中國供水，所以亦另用海水化淡取得淡水。香港第一個海水化淡廠，樂安排海水化淡廠，一九七五年落成。但廠皮費貴，而東江供水穩定，一九八二年，海水化淡廠停廠，一九九二年爆破拆卸。
由於人口增長較預期少、香港工業北移及香港人近年來開始節約用水，近年來東江供水有過量之嫌。基於合約規定，現時香港每年必須購買最少約8億立方米東江水，耗公帑逾24億元。但因為香港水塘因氣候轉變而變得水頭充足，出現水塘滿溢嘅情況，在1998年至2003年期間已把約值30億港元嘅東江水排入大海。2005年香港各水塘總存水量為5.54億立方米，佔總容量94.64%。而於同年，因水塘滿溢而要排出大海嘅淡水達1.09億立方米，如以當時東江水價計算，即逾3億元。政府當時表示希望能夠跟粵方達成新嘅供水協議，考慮彈性供水嘅安排。
水務署也設有實驗室，定期從水塘、濾水廠及客戶水龍頭抽取樣本，進行多項化驗，以檢查及控制供水水質，維持食水嘅衛生水平。

鹹水供應
水務署自1950年開始供應鹹水（即海水）作沖廁用途。服務範圍最初限於政府及政府補助嘅高密度住宅，其他擴展至市區及新市填。現時香港約八成人口均使用鹹水沖廁。2003年，香港嘅沖廁用量平均每天670,000立方米。
廁水所需嘅標準雖較食水為低，但仍需一些基本嘅處理程序。海水自海中抽取後，先由隔網除掉較大嘅雜質，之後再用氯氣或次氯酸鹽（漂白劑嘅主要有效成份）消毒後，才供應給用戶。
水力學

水力學（英文：hydraulics），係流體力學同機械工程相關嘅學科，專門研究液體相關嘅機械性質。
水力渦輪

水力渦輪，又叫水輪機，係用水力推郁嘅渦輪，將水流嘅動能轉化做機械能。
水力發電

水力發電，係發電其中一種方式，用水力發電，屬可再生能源。原理係用水壩閘住河水，令水位有好大落差，當水流落低位，就由勢能轉化動能，推郁發電機發電。
水原大樹

水原大樹（1975年1月15號—）係日本足球員，司職守門員，效力過名古屋八鯨，本田技研，橫濱FC，東京綠茵，北九州向日葵，及讚岐卡馬達馬尼。
梁政珏

梁政珏（Jeanette Leung，1981年6月18號—），係香港女演員，亦係前無綫電視藝員，最出名角色係2007年處境喜劇《同事三分親》飾演嘅阮美瑤（May May），2015年息影。
梁慧恩

梁慧恩（Viann Liang，1980年11月23號—），用過藝名梁慧嘉，係香港女藝人，做過節目主持同演員。佢係因為喺香港巴士電視媒體路訊通做節目主持而開始畀公眾留意。
梁振華

梁振華，香港親中派政治人物兼飲食界人士，彩龍皇宮大酒樓老闆，主張愛國者治港。
喺2021年8月，佢當選成為香港特别行政區選舉委員會委員（飲食界）。之後佢喺李家超無提政綱嘅情況下，有份提名李家超參與2022年香港行政長官選舉。
梁振邦

梁振邦（英文：Leung Chun Pong，1986年10月1號—）係香港一足球員，司職中場，效力緊香港超級聯賽球會東方龍獅。
2012年夏天，梁振邦加盟中國甲組足球聯賽球隊廣東日之泉，成為繼吳偉超之後第二名去中國大陸踢波嘅香港華人球員。嗰年6月23號，梁振邦喺廣東日之泉作客北京八喜嘅比賽度第一次正選出場。同年6月30號，喺作客上海特萊士嘅比賽度射入一球，第一次喺中國甲組足球聯賽入波。
梁敏儀

梁敏儀（粵拼：loeng4 man5 ji4，英文：Winnie Leung，1976年3月2號—）係香港女演員，1999年參加香港小姐競選打入最後五強，開始佢演藝生涯。2000年簽約英皇娛樂，2006年約滿後轉投漢傳媒。
梁敬魁

梁敬魁（粵拼：loeng4 ging3 fui1；1931年4月28號—2019年1月19號）係中國物理化學家，做過中國科學院院士。

生平
1931年喺福建省福州出世。曾經喺福州第三中學學習，1955年7月喺廈門大學化學系畢業，1960年2月攞到蘇聯科學院技術科學副博士學位。
1960年3月至1984年1月，梁敬魁喺中國科學院物理研究所研究晶體學，1984年2月至1987年7月做中國科學院福建物質結構研究所所長。長期喺晶體結構化學、材料科學同固體物理三個學科嘅交叉領域方面做研究工作，對無機體系功能材料嘅合成、相關係同晶體結構嘅前沿性基礎課題進行系統嘅研究，喺多晶X射線晶體結構分析同點陣常數嘅精確測定方面有較高造詣。1993年當選中國科學院院士。
2019年1月19號，梁敬魁喺北京醫院逝世，終年87歲。
梨泰院Class

《梨泰院Class》（韓文：이태원 클라쓰／梨泰院 클라쓰），係韓國喺2020年1月31號播嘅劇，由金成允導演同趙光真編劇。呢套劇由同名漫畫度改編返嚟，講述咗亞爸喺一次意外度死咗，佢個仔就喺首爾梨泰院開咗間酒館仔，搵害死佢亞爸嘅人報仇嘅故仔。
梭倫

梭倫（粵拼：so1 leon4，希臘文：Σόλων，約前638年—前559年）係古代雅典嘅政治人、立法者、詩人，古希臘七賢之一。
梭氏中喙鯨

梭氏中喙鯨（學名：Mesoplodon bidens）係喙鯨科樽頭鯨屬嘅其中一個種。
梨樹縣

梨樹係中國吉林四平一個縣，總面積3232平方公里，人口80萬。
梨汁

梨汁，又叫啤梨汁，係用梨榨出嚟嘅果汁嘢飲，似蘋果汁，清甜潤喉。
梭子蟹科

梭子蟹科（學名 Portunidae），係短尾次目梭子蟹總科嘅其中一科。佢包括咗唔少常見海洋蟹類，例如：青蟹、蟳等。

特徵
梭子蟹嘅生長區域好廣泛：喺太平洋、大西洋同印度洋嘅陸地以至深海裏面都有發現，最深嘅可達2000米深嘅水底，佰係一般都喺沿岸生活；海域由溫帶到熱帶都有，但係以亞熱帶水域為主。梭子蟹有啲響海裏面生活，有啲響沙泥生活，亦有啲響岩礁生活，一般都唔離得開水；但喺近岸生活嘅品種，尤其係紅樹林、河口等地生活嘅品種，即使長時間離開水，都重好鬼生猛。梭子蟹科成員一般都係捕獵者，螯足較步足粗壯，有好勁嘅鉗指，一般都會捉啲細隻嘅貝殼嚟食。
梭子蟹總科屬於異孔派，男仔生殖孔位於第四步足底節，女仔生殖孔位於第八胸節。
石森荘真

石森荘真（2001年7月1號—）係日本足球員，打中場位置，效力八戶於南鄉。
石森達幸

石森達幸 ，係日本嘅一個男配音員。

配音作品一覽
呢個表唔完整，歡迎加料。
石棉

石棉（asbestos），又寫做石綿，係一類矽酸鹽礦物，質地係白色纖維，睇落似棉花。皆因石棉隔熱隔音，舊時有好多用途，但自從發現石棉粉塵會引致石棉沉着病之後，各地陸續禁止用石棉。
石楠荒原

石楠荒原（英文：heath）係一種棲息地，主要特徵係酸性而貧瘠嘅泥土，植被多數係比較矮嘅灌木，當中唔少都係石楠屬植物。
石榴

石榴（粵拼：sek6 lau4*2；學名：Punica granatum）係千屈菜科石榴屬嘅落葉喬木仔或灌木，原產地喺伊朗一帶。呢種植物重係夏天最緊要嘅觀景樹木。

形態
呢樖樹嘅枝有刺，葉大多數都係對生品種。佢嘅花萼好似把紅色嘅錘噉，花瓣大多數都係紅色。除咗紅色嘅品種之外，佢重有黃、粉紅同白呢啲色，分有單瓣同重辦兩個品種。其中重瓣嘅花比較多，植株比較細。開完花之後結嘅果係紅皮嘅大漿果，入面有好多粒紅色果肉果核。

用途
石榴嘅果叫石榴果（簡稱石榴），係比較出名嘅生果。佢嘅果既可以畀人食，又可以用嚟榨石榴汁、整成酒或糖都得。另外佢嘅果除咗有藥用功效之外，甚至連佢嘅根、籽同葉都唔例外。而佢啲花可以畀人睇。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
石榴嘅果、根、葉同籽都可以做藥，佢有以下呢啲功效：

西班牙國花
喺歐洲嘅西班牙嗰邊，唔理你喺高原山地定海濱城市、定係鄉下啲屋附近，周街都見到石榴花響度。而呢啲花成日俾西班牙佬睇成係富貴吉祥嘅對象。所以喺西班牙嘅國徽嗰度都見到紅色嘅石榴花響度。

利比亞國花
flower of pomegranate in visakhapatnam
非洲利比亞曾經將石榴定做利比亞嘅國花。

花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「五月石榴紅似火」就係佢。

廣州地名
内文：石榴崗
喺廣州市海珠區嘅東邊嘅新滘東路入邊有個嗌「石榴崗」嘅地名，就係因為好耐之前嗰度種咗好多石榴。

西安市花
陝西省西安市曾經喺嘅市九屆人大常委會第27次會議入面將石榴定做西安嘅市花。

合肥市花
安徽省合肥市曾經喺1984年9月25號嘅市九屆人大常委會第8次會議入面將石榴定做合肥嘅市花。
石榴仔

石榴仔係種香港新界圍村傳統小食，出面嗰層係糯米粉，入面再包花生或者綠豆蓉，揉成石榴形，攞去蒸熟。石榴仔多數係過年時嘅賀年食品，亦可以用喺祭祀場合。
石榴崗路

石榴崗路（粵拼：sek6 lau4 gong1 lou6）係中國廣東廣州嘅西北-東南走向馬路，喺海珠區，西北邊從新港中路開始，一直去到東南邊嘅新滘中、東路交界。

名
條路因為喺石榴崗地區而改成噉嘅名。

史
馬路早期係一條爛泥路，而且得2車道咁窄，2002年由於2號綫後延段同獵德大橋一齊搞施工，順便連條路西北橛整闊咗重分別放射延長。而凈低路段鋪成瀝青路。

敘述
全長2.7km，闊12～54米，雙向2～8車道。其中近新港中地區最闊，去到江海大道口就變窄好多。
石榴汁

石榴汁係用石榴榨出嚟嘅果汁嘢飲，由於佢有豐富抗氧化成份，所以畀人當做健康嘢飲。
石棉沉着病

石棉沉着病（Asbestosis），又叫石棉肺，係種肺塵埃沉着病，由長期吸入石棉粉塵，令到個肺纖維化，亦可以引致肺癌或者間皮瘤。
澤田健太

澤田健太（2000年7月26號—）係日本足球員，打中場位置，效力讚岐卡馬達馬尼。
澤田博行

澤田博行（1974年1月29號—）係日本足球員，司職後衞，效力過本田技研，浦和紅鑽，及京都不死鳥。
澤田夏

澤田夏 ，係日本嘅一個女藝人同埋配音員。
澤田研二

澤田研二（沢田研二Sawada Kenji，1948年6月25號—）係日本出名男歌手兼演員，花名Julie（日文：ジュリー ），鳥取市出世，響京都市大。
澤田和樹

澤田和樹（1982年6月5號—）係日本足球員，司職守門員，效力過名古屋八鯨，FC刈谷，甲府風林，及水戶蜀葵。
澤田崇

澤田崇（1991年5月26號—）係日本足球員，司職前鋒，效力長崎成功丸。
澤田謙太郎

澤田謙太郎（1970年5月15號—）係日本足球員，司職中場，曾經喺1995～1996年間爲日本足球代表隊出場4次。
澤瀉目

澤瀉目（Alismatales） 係單子葉植物嘅一個目，有13個科。
澤田美晴

澤田美晴（1996年7月28號—）係日本嘅一個女藝人同埋配音員。
牛棚藝術公園

牛棚藝術公園（英文：Cattle Depot Art Park）係香港九龍馬頭角嘅公園，喺2019年9月啟用，由康樂及文化事務署管理，位於牛棚藝術村隔籬。
公園佔地6000平方米，根據康文署，係「以文化同藝術為主題嘅公共休憩空間」。公園前身係馬頭角牲畜檢疫站嘅一部分，已經荒棄多年。2015年，九龍城區議會將嗰度列入社區重點項目計劃，並利用一次性一億元撥款興建。負責設計的建築署將別具特色的元素保留，並加入新的設施。
牛橋

牛橋（英文：Oxbridge），或者叫做牛劍，係英國兩間大學牛津大學同埋劍橋大學嘅合稱，兩間大學之間因為有好多共同點而被人合稱為「牛橋」，但同時兩間大學之間又有歷史悠久嘅競爭關係同埋好多唔同嘅地方 。
牛日

牛日係正月初五，唐人文化入面係牛嘅生日。按講法，初一數到去初七，生日日子係順序係雞狗豬羊牛馬人。
牛柳

牛柳係來自牛腰部份嘅牛肉，亦都係種牛扒，由於份量細，所以比較矜貴。
牛欄牌

牛欄牌（Cow & Gate）係一隻英國公司香港牌子嘅嬰兒奶粉生產商，喺1959年同 United Dairies 合組成立 Unigate plc，依家稱為 Uniq plc。牛欄牌由 Netherlands-based Numico 版權持有。依家牛欄牌更喺全球新鮮奶製品品牌達能公司嘅旗下成員。
牛歡喜

牛歡喜係牛雜嘅其中一種，係指牛陰唇，因為好騎呢，所以得好少地方有得賣。

文化
彭浩翔執導嘅香港電影《低俗喜劇》，就曾經將牛歡喜做入面嘅搞笑劇情，令到多咗香港人識得咩係牛歡喜。
牛氏

牛（粵拼：ngau4）係唐人姓氏，喺《百家姓》裏頭排第310位。
呢篇牛氏係同姓氏有關嘅楔位文章，重未寫完嘅。麻煩你幫手充實佢。
牛池灣

牛池灣（粵拼：ngau4 ci4 waan1，Ngau Chi Wan），係舊時香港九龍斧山山下面嘅一個海灣，彩虹邨位於牛池灣北面。喺都市規劃裏面，原先嘅牛池灣鄉拆咗冇重建。而家喺牛池灣區內嘅聖若瑟安老院重重建緊。
牛池灣鄉又通常誤叫彩虹，因為附近有彩虹邨，同港鐵嘅彩虹站。
犀牛

犀牛係哺乳動物中犀科嘅總稱，係奇蹄目動物之中最大隻嘅，亦係繼大象之後最大隻嘅陸上動物。所有犀牛基本特徵係腳短、好大隻，好肥，身長2.2至4.5米，肩高1.2至2米；體重2800至3000千克，皮厚粗糙，位於肩腰等成褶皺排列；毛被稀少而且硬，甚或大部無毛；耳仔卵圓形，頭大頸短，口唇延長伸出；頭部有實心嘅獨角或雙角（有啲乸無角），係由真皮演化而嚟，角甩咗之後可以生番；無犬齒；尾短，身體呈黃褐至灰色不等。
犀牛主要分佈喺非洲同亞洲嘅熱帶森林同濕地。
而家重生存緊嘅犀牛有4屬5種，但除咗白犀牛外，其他品種都瀕臨絕種，其中以爪哇犀牛嘅數目最少，得番50隻左右﹔而黑犀牛亦只有1萬到3萬隻左右。

起源
犀牛喺地質時代中嘅第三紀時已經喺全地球廣泛咁分布。

始新世（距今5500~3600萬年前）
目前為止所發現到最古老嘅犀牛化石係喺始新世早期嘅地層中挖掘出嚟嘅，呢種犀牛嘅祖先同而家嘅貘差唔多大細，犀牛祖先之一種森林犀牛喺歐洲曾經廣泛咁分布，身形較小而且跑得好快。

漸新世（距今大約3600萬~2500萬年前）
體型大啲嘅犀牛喺漸新世出現，其中之一就係當時最大隻嘅陸上動物——巨犀，佢比起大象重要高，腳長，頸亦都比現代犀牛長啲啲，身長約8米，身高5米。巨犀喺中國最早出現喺漸新世早期，至中新世初期就已經全部絕種，生存咗大概3300幾萬年。而家喺亞洲嘅蘇門答臘犀牛，佢嘅祖先亦都係喺漸新世出現。

中新世（距今2500萬~1200萬年前）
中新世後期，出現咗獨角犀牛嘅祖先。目前，重生存緊嘅獨角犀牛只有爪哇犀牛同印度犀牛，都係分布喺亞洲。喺中新世之後出現嘅犀牛身型同現代犀牛好接近。其中有下唇比上唇略為大啲嘅大唇犀，下頜有兩隻大牙向前伸出，生活喺濕地，食水中嘅植物。

上新世（530萬～180萬年前）
上新世後期（大約300萬年前），雙角犀牛出現。而家嘅雙角犀牛有蘇門答臘犀牛、白犀牛同黑犀牛。

第四紀（180萬年前～而家）
第四紀時期人類已經出現，早期嘅犀牛以板齒犀、披毛犀為代表。
板齒犀好巨型，有5米長，身披厚甲，喺額頭度生有大角，大概2米長，牙齒嘅齒冠高，成方柱狀，喺草地上生活，更新世時期喺中國華北地區同歐洲等地都曾經有板齒犀生活；
漢諾威動物園裏面嘅犀牛
披毛犀同長毛象好似樣，都係有大隻嘅身型同生滿晒粗毛嘅厚皮，可以抵禦寒冷，長鼻上有一對巨角，前面一支最長可達1米，生活喺寒冷地帶。呢兩種犀牛先後喺唔同嘅時期絕種。

現存嘅犀牛
喺犀類嘅後代之中，現時殘存嘅犀牛有4屬5種，主要分布喺亞洲同非洲，其中分布喺亞洲嘅犀牛，已經瀕臨絕種。

特徵同習性
現存犀牛嘅特徵係蹄有3隻短趾﹐趾尖有寬而鈍嘅趾甲。除咗耳尖同耳邊外，犀牛其他地方幾乎無毛。犀牛多數呈灰色或褐色，其中白犀牛嘅顏色比較淡。犀牛睇嘢好差，但聞嘢同聽嘢非常靈敏。
犀牛多數生存喺開闊嘅草地、稀樹草原、灌木林或濕地，其中蘇門答臘犀牛現時只可以喺森林深處搵到。犀牛用尿同屎堆區分領域範圍。
犀牛鍾意獨居，個體之間好少接觸，只有白犀牛以大約10隻嘅數目群居。多數時候都會避開人類，但喺交配季節時期嘅犀牛公，或帶住犀牛仔嘅犀牛乸，受少少刺激就會攻擊任何目標，包括人類。其中黑犀牛係犀牛中脾氣最差嘅，會主動攻擊任何陌生嘅氣味或聲音，黑犀牛跑得好快，即使喺荊棘中亦可以以每個鐘頭45公里速度衝過嚟，喺無擊中目標嗰陣，轉身速度亦都好快。

種類
亞洲嘅犀牛有單角嘅印度犀牛、爪哇犀牛同兩隻角、全身生滿毛，最原始嘅蘇門答臘犀牛。而印度犀牛係犀牛類中體型最大嘅品種。爪哇犀牛身形重細過印度犀牛。因為犀牛角被人認為珍貴嘅中藥材，所以一直被大量濫殺，數量正日漸減少，其中屬於祖先型嘅蘇門答臘犀牛，幾乎已經完全見唔到蹤影。
非洲有白犀牛同黑犀牛兩種，佢哋都係兩隻角，白犀牛身型比黑犀牛大一倍，白犀牛係現時犀牛中最進化嘅一種，喺草原上由3至4隻組成家庭族群，主要食草，據講犀牛仔喺食草之前嘅一段時間，會先食父母啲屎適應吓。黑犀牛鍾意住喺灌木叢中，單獨生活，以小樹枝同樹葉為生。由於白犀牛鍾意食草，所以佢哋嘅嘴外形同馬一樣已變得好扁平。
犀利人妻

《犀利人妻》，2010年台灣偶像劇。台灣電視公司、三立電視聯合出品，由隋棠、溫昇豪、宥勝、朱芯儀等人主演。呢套劇喺2010年10月9號開拍，2010年11月5號喺台視首播，邊拍邊播。 呢套劇亦係隋棠同溫昇豪兩人繼2009年《那一年的幸福時光》、2010年《偷心大聖PS男》之後，第三度合作演出三立電視嘅偶像劇。
犀牛路

犀牛路 (廣州)：廣東省廣州市入面有兩條犀牛路。一條喺越秀區，一條喺白雲區。
犀牛路 (龍岩)，喺福建省龍岩市新羅區。
立白

立白（粵拼：laap6 baak6）係中國大陸嘅一間洗滌公司，亦係中國大陸嘅日化龍頭企業。1994年4月由陳凱旋同陳凱晨兩人夾手創立，總部喺廣東廣州，初期喺廣州經濟技術開發區，2015年底搬到而家嘅立白中心。屬下工廠喺番禺、南沙區、上海、河南新鄉、安徽馬鞍山、吉林四平、廣西桂林、雲南昆明、四川成都都有分廠。主要出產洗衣粉、番梘、牙膏、洗潔精、廁紙、殺蟲水等。
公司嘅口號係「立白，健康幸福每一家」。

史
1994年4月：陳凱旋總裁、陳凱臣第一副總裁同5位仁兄出錢，喺廣州開辦咗立白洗滌用品有限公司。
1998年2月：成立廣州立白企業集團有限公司而開發出企業發展道路。
2001年6月：立白集團黨支部成立。
2002年7月：立白集團工會正式成立。
2002年10月：立白集團廣州番禺生產基地起好嗮，成為集團自己出錢起嘅第一間大型生產基地，亦係集團目前最大嘅生產基地。
2003年1月：先後喺吉林四平同埋廣西桂林成立咗佢嘅同名分公司。
2004年1月：成立湖南超微日化有限公司。
2005年9月：喺河南新鄉成立咗佢嘅同名分公司，成為集團自己出錢起嘅第二間大型生產基地。
2005年11月：收購兼重組天津藍天集團，重新整合藍天六必治品牌。
2006年4月：收購重慶嘅奧妮品牌。
2006年6月：成立江西安福超微日化有限公司。
2006年7月：收購兼成立上海新高姿化妝品有限公司。
2007年3月：喺安徽馬鞍山成立咗佢嘅同名分公司。
2007年4月：成為2008年北京奧運會嘅洗滌用品供應商同埋殘奧會洗滌用品獨家供應商，係行業內唯一本土贊助企業。
2007年6月：成為中華人民共和國商務部「萬村千鄉」市場工程全國範圍合作夥伴。
2007年8月：成立廣州第一家非公企業武裝部。
2008年7月：經上級批准而成立博士後科研工作站。
2008年8月：中共廣州立白集團黨委正式成立。
2008年12月：立白集團被評為國家高新技術企業。
2009年12月：屬下嘅天津藍天企業亦被評為國家高新技術企業。
2010年1月：先後喺廣州南沙區同埋天津成立咗佢嘅同名分公司。
2010年7月：成立中國日化行業入面，第一間院士專家企業工作站。
2011年10月：成立咗廣東第一間非公企業統戰部。
2012年3月：廣州立白集團團委正式揭牌成立，重組建咗廣州第一條「關愛留守兒童志願服務隊」嚟組織好多後生員工服務。
2012年4月：立白喺芳村搞咗間國際商務中心。
2012年12月：廣東唯一嘅日用化學品可再生資源研究同應用企業重點實驗室落戶立白集團。
2013年1月：先後喺雲南昆明同埋四川成都成立咗佢嘅分公司。
2013年開始，連續3年冠名湖南衛視音樂真人騷節目《我是歌手》，產品銷量大幅提升。
立石飛鳥

立石飛鳥（1983年6月9號—）係日本足球員，司職後衞，效力過福岡黃蜂，草津溫泉，鳥棲砂岩，及長崎成功丸。
立禾治堅設計局

立禾治堅設計局（俄文：НПО имени С. А. Лавочкина，簡稱Ла；中文簡稱拉），又叫做立禾治堅研究與生產協會（ФГУП «Научно-производственное объединение им. С. А. Лавочкина»），係蘇聯/俄羅斯嘅一間飛行器設計局，亦都係蘇聯十一大飛行器設計局裡面，唯一唔係以最初創辦人個名來命名嘅設計局。
立禾治堅設計局喺1937年由飛機設計師傅拉芝米勒·П·戈祿勃諾夫（Владимир П Горбунов）建立，編號301。後來，另一位設計師些蒙·阿歷些耶域治·立禾治堅（Семён Алексеевич Лавочкин）被人任命為設計局總設計師，並且喺二戰期間研發出咗一系列表現出眾嘅活塞引擎戰鬥機。因此，1960年設計局重組嘅時候，就用咗立禾治堅個名，叫做「立禾治堅設計局」。二戰結束咗之後，立禾治堅設計局將研發重心轉移到導彈同噴氣式戰鬥機上面，重組之後又再轉到太空船上面。蘇聯/俄羅斯嘅月球同火星探測任務，用嘅都係立禾治堅設計局設計嘅航天器。
立法院院長

立法院院長係立法院嘅阿頭，即係中華民國嘅國會議長，由立法委員互相投票產生，同立法委員嘅任期一樣。佢嘅職權包括督導同監管立法院嘅委員會、組織立法院嘅決策程序同行政議事、同埋負責召集立法院院會。立法院喺台灣全面改選之後，全部嘅立法院院長都喺台灣出世。而家嗰個院長係民主進步黨籍嘅游錫堃。

職權
喺萬年國會嗰陣嘅時候，立法院院長由1988年去到1991年期間曾經動用過六次警察權嚟對付在野黨嘅立法委員（劉闊才用過2次、梁肅戎用過4次）。自從1992年國會全面改選之後，劉松藩同埋王金平兩位院長都主張「國會自治」嘅原則，都未曾動用過警察權，王金平亦都因為咁而得到公民監督國會聯盟嘅肯定。2020年7月，監察院院長被提名人陳菊喺大批警力嘅包圍下入到立法院接受審查，引發當時立法院院長游錫堃究竟有冇動用到警察權嘅爭議。
中華民國
   中華民國政府同政治主題文章
政府
憲法
中華民國憲法
中華民國憲法增修條文
國民大會（已凍結）

若果發現倒數時間唔準，請刷新頁面快取。
立田悠悟

立田悠悟（1998年6月21號—）係日本足球員，打後衞位置，效力清水心跳。
立白中心

立白中心（粵拼：laap6 baak6 zung1 sam1，英文：Liby Centre）係中國廣東廣州嘅一間高樓大廈，喺荔灣區芳村嘅酒吧街同珠江隧道南入口、陸居路之間嘅位。佢係立白集團屬下嘅一間建築。

負責方
間大廈由中國工程院士兼華工建築設計院長——何鏡堂負責設計，立白集團負責開發，中國建築第四工程局廣州分公司負責起呢間大樓。

逳手同落成時間
呢間大樓喺2012年4月11號開始逳手，2014年4月26號封頂，2015年11月2號落成。

性質
高度：110米
樓層數：29層樓
地上25層樓，地下4層樓。
佔地面積：18,356m²
建築面積：102,872m²
結構：鋼鐵結構
立法會道

立法會道（英文：Legislative Council Road）係香港金鐘一條馬路，由添美道同龍匯道交界開始，去到龍和道。街名係嚟自立法會綜合大樓。
立石智紀

立石智紀（1974年4月22號—）係日本足球員，司職守門員，效力過千葉JEF聯，及福岡黃蜂。
武則天

武則天（624年2月17號—705年12月16號）係大唐人，中國史上唯一嘅女皇帝（武周）。
武則天係大唐世家大族出身，阿爸係唐朝開國功臣，鄉下喺山西文水。武則天十四歲就俾唐太宗李世民選入後宮。喺唐太宗過身之後，佢被安排入佛寺做尼姑。但嗰陣時唐太宗個仔唐高宗李治做太子嗰陣已經好鍾意武則天，所以選返入皇宮，後來重做埋皇后。唐高宗經常將政事安排畀武則天跟，所以武則天權力越嚟越大。
唐高宗過身之後武則天操控咗幾個皇帝，最後重索性篡奪皇位，自己做咗女皇帝。佢做咗廿一年，喺臨死之前俾大唐皇室子孫起兵反佢，因而退位。
武力

武力，即係武裝力量，係一個組織、部落、民族或者國家出於自身防衛嘅需要而用武器裝備起嚟嘅部隊。當兩個或者更多武裝力量發生衝突，就係打仗。假如唔用武力解決問題，就可以用和平方法去解決。
武吉免登

武吉免登（馬來話：Bukit Bintang，又叫「星光大道」）係馬來西亞吉隆坡商業同娛樂場所主要集中地，亦係吉隆坡嘅金三角黃金地帶中心。
武吉免登有好多商場，其中包括金河廣場、樂天廣場、成功時代廣場、劉蝶廣場、升禧藝廊、華氏88廣場等。另外，武吉免登路同巷仔有好多店鋪，類似東京銀座、臺北西門町、星加坡鳥節路等世界各地知名一樣每年係遊客必去地區之一。

治安
武吉免登人潮眾多，又有好多橫街窄巷同老舊大樓，附近亦有唔少外勞喺排屋同店屋樓上居住，令到嗰度附近有唔少非法色情場所同非法按摩院，其中短短500公尺嘅武吉免登路兩邊就有接近20間大大少少嘅按摩院同水療中心。
武功

武功（粵拼：mou5 gung1）或者功夫（粵拼：gung1 fu1，/ˌkʌŋˈfuː/ ( 聽)）通常指緊中國武術，分別稱為武術同拳法。喺中國，佢係指需要耐心，精力同時間先完成到嘅。功夫本嚟可以指通過努力做嘢同實踐而得到嘅任何技能，而唔一定係武術。
武功縣

武功係中國陝西咸陽一個縣，總面積398平方公里，人口42萬。
混合式學習

混合式學習（英文：Blended Learning）係一種教育模式，將傳統嘅面授教學同遙距網上教學兩種唔同嘅學習方法融合，透過結合兩種學習方法嘅優點，能夠加強學生嘅學習效率。混合式教學將部分教學內容放喺網上平台或製作成光碟，學生可以喺任何時間睇教學影片、做練習、甚至係參加考試；而傳統嘅面授課堂就可以方便學生直接向老師發問問題。混合式教學模式容許老師可以隨時更新課程內容，充分利用網絡科技幫助學生學習新知識、做練習並可以同其他同學喺網上討論區討論課堂內容。

學習形式
固定形式
學生需要出席指定嘅面授課堂，並要達到要求嘅出席率，遙距學習喺面授課堂時間以外進行。
同步形式
喺指定時間進行面授課堂，亦可能會用電腦軟件例如：Zoom，同時間進行網上課堂，學生可以自己決定用邊種方式。亦可能會將課堂錄影，學生之後可以隨時睇返。
彈性形式
學生可以完全使用遙距學習，覺得有需要嘅時候先至返學校上面授課堂。
混合經濟

混合經濟（mixed economy）係經濟體一種，指混合唔同經濟體系嘅元素嘅經濟體。所以，事實上根本冇對混合經濟嘅單一定義。資本主義國家裏面嘅混合經濟一般係指市場機構同政府干預相結合嘅經濟制度，呢一種係以私有制為基礎嘅經濟運行體制。以中國為首嘅社會主義國家裏面嘅混合經濟一般係講混合所有制經濟，被認為係一種以社會主義作為基本嘅經濟制度。
混合話

洋涇浜話：混合話嘅雛形，可以用來作基本溝通，但係就未有固定語法，辭彙亦較為貧乏，所以表達能力有限。
歸融話：發展成熟嘅洋涇浜話，複雜程度同其他語言無異。有固定語法，辭彙豐富，語義清晰，表達力強。
混合模型

混合模型（英文：mixed model）指個統計模型嘅參數有啲係固定或者非隨機，有啲係隨機變數。
混成詞

混成詞（粵音：wan6 sing4 ci4；英文：portmanteau）係指緊由兩隻字詞嗰度各攞一橛，再拼埋一齊形成一隻新字詞，常見於慣常用表音文字寫嘅語言（例如英文噉）。譬如煙霞嘅英文smog，就係由煙（smoke）頭嗰截同霞（fog）尾嗰截夾埋變成嘅。
混沌

混沌，亦寫渾沌，指元氣渾然，天地混合。元氣似未剖開嘅鷄蛋，黃白未分。唐人傳說，天地係盤古所分，卽謂開天辟地。輕清之氣，上浮爲天。重濁之氣，下凝爲地。
混合泳

混合泳係四種唔同游水方式嘅組合，比賽項目分為個人四式，同四個人接力每個人游一種泳式。喺自由式部分，一定要用蝶式、背泳或蛙式以外嘅泳式。
獨立國家聯合體

獨立國家聯合體（減筆獨聯體，俄文Содружество Независимых Государств，減筆СНГ；拉丁字母 Sodruzhestvo Nezavisimykh Gosudarstv，減筆SNG；英文Commonwealth of Independent States，減筆CIS）係蘇聯分解成多國之後，成員組成嘅組織。
獨聯體喺1991年成立。除咗波羅的海國家－拉脫維亞、愛沙尼亞同埋立陶宛之外，其餘嘅前蘇聯加盟共和國都有加入過獨聯體。格魯吉亞喺2009年退出，烏克蘭喺2014年因為克里米亞問題而宣佈退出。
紀伊國屋文左衛門

紀伊國屋 文左衛門（1669年？—1734年5月26號？）係日本江戶時代元祿時期一個生意人。原本姓五十嵐，名文吉，俳號千山；簡稱「紀文」，所以又叫「紀文大盡」。因為佢就連出世年月日都唔知真定假，而有關佢嘅傳記方面都有唔少存疑嘅地方，所以有人認為係傳說人物，但目前主流認為佢係真實存在嘅。
紀伊水道

紀伊水道（日文：紀伊水道／きいすいどう Kii suidō */?）係日本一個海峽，隔開四國同本州嘅紀伊半島，連接瀨戶內海同太平洋。紀伊水道個名嚟自紀伊半島嘅紀伊國。
紀伊水道東西同南北分別都係長50公里（31英里）左右，東面係紀伊半島，北面有淡路島，西面係四國。淡路島東面嘅紀淡海峡同西面嘅鳴門海峽，分別連去大阪灣同播磨灘。
維基同享有多媒體嘅嘢：Kii Channel
系譜學

系譜學（Genealogy）係種專門研究同記錄一個家族嘅成員同佢哋親人嘅淵源嘅一門學科。
紀之川

紀之川（きのかわ）係日本和歌山縣一個市，人口6萬。
紀偉蒙迪芬

紀偉蒙迪芬（英文：Cory Monteith，1982年5月11號—2013年7月13號）係加拿大嘅男演員同歌手，喺2007年出道。佢嘅出名作品係《吉列合唱團》。
系統風險

系統風險喺金融上係指一啲會同時衝擊嗮成個系統嘅風險，例如係瘟疫會搞到成個經濟體都受負面影響。
專家指，多角投資難以應付系統風險。